《夜过邓远游剧谈申旦先是远游赋五言八律见赠属余病冗未报兹当握别援笔近体四章付远游小史歌之 其三》
明代·胡应麟

面壁传衣事已陈，孤云寥落傍风尘。青萍万里长为客，彩笔三朝未授人。

把臂垆头倾海岱，持螯天末动星辰。何辞大白终宵醉，话入如渑对怆神。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。